pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการค้าภายในชี้แจงปัญหาราคาปาล์มน้ำมันตกต่ำ
วันเสาร์ที่ 24 มีนาคม 2561
กรมการค้าภายในชี้แจงปัญหาราคาปาล์มน้ํามันตกต่ํา
กรมการค้าภายในชี้แจงปัญหาราคาปาล์มน้ํามันตกต่ํา
วันที่ 22 มี.ค.2561 นายบุณยฤทธิ์ กัลยาณมิตร อธิบดีกรมการค้าภายใน กระทรวงพาณิชย์ ชี้แจงปัญหาราคาปาล์มน้ํามันตกต่ํา ตามที่นายพันศักดิ์ จิตรัตน์ ประธานสภาเกษตรกรจังหวัดกระบี่ กล่าวถึงปัญหาราคาปาล์มน้ํามันตกต่ํา มีประเด็นดังนี้ 1. ขณะนี้ชาวสวนปาล์มภาคใต้เดือดร้อนจากราคาปาล์มลดลงเกือบ 50% เนื่องจากโรงงานสกัดน้ํามันปาล์มรับซื้อหน้าโรงงานกิโลกรัม (กก.) ละ 2.90 บาท ส่วนลานเทรับซื้อผลปาล์ม กก.ละ 2.60 บาท ทั้งที่เมื่อเดือน ก.พ.ที่ผ่านมา ราคาผลปาล์มทะลายยังอยู่ที่ กก.ละ 4-4.60 2. ตนเห็นว่าเป็นเรื่องน่าแปลก เพราะผลผลิตปาล์มปัจจุบันออกน้อยราคาน่าจะสูงขึ้น แต่ราคาผลปาล์มกลับตกต่ํา การที่ผลผลิตออกน้อยทําให้ผลปาล์มไม่พอป้อนโรงงานในการผลิตน้ํามันปาล์มดิบ และราคาเมล็ดในผลปาล์มที่เป็นผลประโยชน์ของโรงงานก็ยังตกต่ําไปด้วย ทําให้โรงงานสกัดน้ํามันปาล์มหลายแห่งต้องหยุดรับซื้อชั่วคราวเพื่อ ซ่อมบํารุงเครื่องจักร ชาวสวนปาล์มต้องนําผลผลิตไปขายที่ลานเทรับซื้อ ผลปาล์มแทนซึ่งได้ราคา ถูกกว่าการไปขายที่หน้าโรงงาน 3. กลุ่มตัวแทนชาวสวนต้องส่งหนังสือขอความช่วยเหลือถึง พล.อ.ประยุทธ์ จันทร์โอชา นายกรัฐมนตรี ผ่าน พ.ต.ท.ม.ล.กิติบดี ประวิตร ผวจ.กระบี่ ขอให้รัฐบาลเข้ามาแทรก แซงราคาตกต่ําเพื่อบรรเทาความเดือดร้อนของชาวสวนปาล์ม แต่ยังไม่ได้รับคําตอบจากนายกรัฐมนตรีแต่อย่างใด หากยังเมินเฉยก็จะหาแนวทางกดดันต่อไป
ข้อชี้แจง
กระทรวงเกษตรและสหกรณ์พยากรณ์ผลผลิตปาล์มน้ํามันปี 2561 จํานวน 15.18 ล้านตัน ซึ่งสูงกว่าปี 2560 (14.24 ล้านตัน) ร้อยละ 6.60 ในขณะที่ความต้องการใช้ทรงตัว ประกอบกับสต็อกปลายปี 2560 อยู่ในระดับสูง ดังนั้น ในภาพรวมของทั้งปี 2561 จะมีปริมาณน้ํามันปาล์มส่วนเกิน ซึ่งภาครัฐจะเร่งรัดสนับสนุนให้มีการส่งออก เพื่อปรับสมดุลน้ํามันปาล์มให้อยู่ในระดับเหมาะสม
ปัจจุบัน (22 มี.ค.61) ราคาผลปาล์ม (ในแหล่งผลิตสําคัญ : กระบี่ สุราษฎร์ธานี ชุมพร) ลดลงเหลือ กก.ละ 3.30 บาท ส่วนราคาน้ํามันปาล์มดิบ กก.ละ 19.25 บาท ในขณะที่ราคาตลาดโลก (มาเลเซีย) ก็ลดลงเช่นกัน ปัจจุบัน (20 มี.ค.61) เหลือ กก.ละ 19.50 บาท
คณะกรรมการนโยบายปาล์มน้ํามันแห่งชาติ (กนป.) ได้มีการประชุมเพื่อพิจารณาประเด็นปัญหาราคา ผลปาล์มน้ํามันตกต่ํา โดยมีมติ (19 มี.ค.61) มอบหมายให้กระทรวงพาณิชย์หารือผู้ประกอบการเพื่อแก้ไขปัญหาดังกล่าว
กรมการค้าภายใน หารือผู้ประกอบการในอุตสาหกรรมปาล์มน้ํามันและน้ํามันปาล์ม เมื่อวันที่ 21 มีนาคม 2561 เห็นควรประกาศราคารับซื้อน้ํามันปาล์มดิบ โดยกําหนดให้โรงงานกลั่นน้ํามันปาล์ม ผู้ผลิตไบโอดีเซล (บี100) ผู้ประกอบการซื้อหรือขายน้ํามันปาล์ม (Trader หรือ Broker) และผู้ซื้อน้ํามันปาล์มดิบทั่วไป รับซื้อน้ํามันปาล์มดิบที่ส่งมอบ ณ กรุงเทพมหานครและปริมณฑล ในราคาไม่ต่ํากว่า กก.ละ 19.00 บาท โดยจะพิจารณาทบทวนความเหมาะสมของราคา อย่างน้อยทุก 2 สัปดาห์ และโรงงานสกัดต้องรับซื้อผลปาล์มน้ํามันในราคาที่เหมาะสมและเป็นธรรม
ในกรณีที่พบว่าผู้ประกอบการดังกล่าวรับซื้อน้ํามันปาล์มดิบต่ํากว่าราคาที่กําหนดข้างต้น อาจเข้าข่ายกระทําความผิดตามมาตรา 29 แห่งพระราชบัญญัติว่าด้วยราคาสินค้าและบริการ พ.ศ. 2542 ต้องระวางโทษจําคุกไม่เกิน 7 ปี หรือปรับไม่เกิน 140,000 บาท หรือทั้งจําทั้งปรับ
ในกรณีโรงงานสกัดน้ํามันปาล์มในบางพื้นที่หยุดรับซื้อผลผลิต และปิดซ่อมบํารุงเครื่องจักรพร้อมกัน กรมการค้าภายใน จะประสานผู้ว่าราชการจังหวัด ในพื้นที่ที่มีโรงงานสกัด ให้บริหารจัดการไม่ให้โรงงานสกัดหยุดหรือปิดรับซื้อพร้อม ๆ กัน
-----------------------
รัฐบาลไทย-ข่าวทำเนียบรัฐบาล-ทีเซลส์ จับมือ กรม สบส. ขับเคลื่อนการใช้เครื่องมือแพทย์อย่างครบวงจร
วันศุกร์ที่ 26 มิถุนายน 2563
ทีเซลส์ จับมือ กรม สบส. ขับเคลื่อนการใช้เครื่องมือแพทย์อย่างครบวงจร
ทีเซลส์ จับมือ กรม สบส. ขับเคลื่อนการใช้เครื่องมือแพทย์อย่างครบวงจร
กระทรวงการอุดมศึกษา วิทยาศาสตร์ วิจัยและนวัตกรรมโดย ศูนย์ความเป็นเลิศด้านชีววิทยาศาสตร์ (องค์การมหาชน)จับมือร่วมกับกระทรวงสาธารณสุขโดย กรมสนับสนุนบริการสุขภาพร่วมมือส่งเสริมและสร้างความตระหนักการใช้เครื่องมือแพทย์อย่างครบวงจร และการวิจัยทางด้านการแพทย์และสาธารณสุข การพัฒนาบุคลากรการบริหารจัดการให้มีประสิทธิภาพอย่างต่อเนื่องและยั่งยืนต่อการพัฒนาประเทศไทย
นายแพทย์ธเรศ กรัษนัยรวิวงค์อธิบดีกรมสนับสนุนบริการสุขภาพ และดร.นเรศ ดํารงชัยผู้อํานวยการศูนย์ความเป็นเลิศด้านชีววิทยาศาสตร์ ร่วมพิธีลงนามบันทึกข้อตกลงความร่วมมือ “การส่งเสริมและสร้างความตระหนักการใช้เครื่องมือแพทย์อย่างครบวงจร”โดยมีทันตแพทย์อาคม ประดิษฐสุวรรณรองอธิบดีกรมสนับสนุนบริการสุขภาพ ร่วมด้วยนางสาวรัตนา วรปัสสุผู้อํานวยการโปรแกรมบริหารและพัฒนาเทคโนโลยีเครื่องมือแพทย์และหุ่นยนต์ทางการแพทย์ขั้นสูง ศูนย์ความเป็นเลิศด้านชีววิทยาศาสตร์ ร่วมเป็นสักขีพยานในพิธีลงนามบันทึกข้อตกลงความร่วมมือ ณ กรมสนับสนุนบริการสุขภาพ กระทรวงสาธารณสุข จังหวัดนนทบุรี เมื่อวันที่ 9 มิถุนายน 2563
ภายในงานนี้ศูนย์ความเป็นเลิศด้านชีววิทยาศาสตร์ (องค์การมหาชน) กระทรวงการอุดมศึกษา วิทยาศาสตร์ วิจัยและนวัตกรรมได้ทําการมอบหน้ากากวินมาส์ก (Win Masks) จํานวน 40,000 ชิ้น ให้กับกรมสนับสนุนบริการสุขภาพ (สบส.) กระทรวงสาธารณสุขเพื่อส่งมอบให้กับอาสาสมัครสาธารณสุขประจําหมู่บ้าน (อสม.) ในการลงพื้นที่เฝ้าระวังโรคติดเชื้อไวรัสโคโรนา 2019 ในชุมชนต่อไป
ข้อมูลข่าวโดย : ศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ที่ประชุมฯ ก.ก.ถ. รับทราบการเตรียมเสนอผลงานเพื่อขอรับรางวัล UNPSA ประจำปี 2016/2017
วันพฤหัสบดีที่ 2 กุมภาพันธ์ 2560
ที่ประชุมฯ ก.ก.ถ. รับทราบการเตรียมเสนอผลงานเพื่อขอรับรางวัล UNPSA ประจําปี 2016/2017
ที่ประชุมฯ ก.ก.ถ. รับทราบการเตรียมเสนอผลงานเพื่อขอรับรางวัล UNPSA ประจําปี 2016/2017
วันนี้ (2 กุมภาพันธ์ 2560) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการการกระจายอํานาจให้แก่องค์กรปกครองส่วนท้องถิ่น (ก.ก.ค.) ครั้งที่ 1/2560 ซึ่งผลการประชุมฯ สรุปสาระสําคัญดังนี้
ที่ประชุมฯ รับทราบ รายงานผลการประชุมเชิงปฏิบัติการเพื่อเตรียมความพร้อมขององค์กรปกครองส่วนท้องถิ่น ในการเสนอผลงานเพื่อสมัครขอรับรางวัล United Nations Public Service Awards (UNPSA) ประจําปี 2016/2017 ครั้งที่ 1 - 2 โดยสํานักงานคณะกรรมการการกระจายอํานาจให้แก่องค์กรปกครองส่วนท้องถิ่น (สกถ.) ได้ดําเนินการจัดประชุมเชิงปฏิบัติการเพื่อเตรียมความพร้อมขององค์กรปกครองส่วนท้องถิ่นในการเสนอผลงานเพื่อสมัครขอรับรางวัล UNPSA ประจําปี 2016/2017 ไปแล้ว 2 ครั้ง จากการประชุมดังกล่าว เป็นผลให้บุคลากรของ องค์กรปกครองส่วนท้องถิ่น (อปท.) นําร่อง ได้รับความรู้ ความเข้าใจเกี่ยวกับหลักเกณฑ์และแนวทางการนําเสนอผลงาน และสามารถจัดทําร่างผลงานฉบับภาษาไทยตามกรอบการเสนอผลงานของ UNPSA และนําผลงานมาเสนอในการประชุมครั้งที่ 2 อปท. ได้นําร่องเสนอผลงานเข้าร่วมประชุมครั้งที่ 2 จํานวน 10 แห่ง ประกอบด้วย เทศบาลตําบลเกาะคา เทศบาลตําบลเขาพระงาม เทศบาลตําบลป่าเซา เทศบาลตําบลลวงเหนือ เทศบาลเมืองป่าไผ่ เทศบาลเมืองพนัสนิคม อบต.ดอนแก้ว อบต.ถ้ําสิงห์ อบต.หัวง้ม และ อบจ.ภูเก็ต ซึ่งแต่ละผลงานของ อปท. จะได้รับการวิเคราะห์ วิจารณ์ ทบทวน และให้คําแนะนําเทคนิค กลยุทธ์ เพื่อนําไปสู่การปรับปรุง แก้ไข เพื่อให้สามารถจัดทําผลงานได้อย่างเป็นระบบและส่งให้ สกถ. พิจารณาภายในเดือนตุลาคม 2559 ต่อไป
นอกจากนี้ ที่ประชุมฯ มีมติเห็นชอบในหลักการจัดสรรงบประมาณเพื่อดําเนินการโครงการภายใต้แผนปฏิบัติการเพื่อการจัดการคุณภาพสิ่งแวดล้อมระดับจังหวัด ประจําปีงบประมาณ พ.ศ. 2561 ให้แก่ สํานักงานนโยบายและแผนทรัพยากรธรรมชาติและสิ่งแวดล้อม (สผ.) เพื่อดําเนินโครงการภายใต้แผนปฏิบัติการเพื่อการจัดการคุณภาพสิ่งแวดล้อมในระดับจังหวัดตามที่ สผ. เสนอ โดยให้สํานักงบประมาณรับพิจารณาดําเนินการต่อไป
-------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนแต่งกายด้วยเสื้อสีเหลือง ประดับตราสัญลักษณ์ระหว่างเดือนเมษายนถึงกรกฎาคม เพื่อแสดงความจงรักภักดีและสำนึกในพระมหากรุณาธิคุณสมเด็จพระเจ้าอยู่หัว
วันอังคารที่ 5 มีนาคม 2562
นายกรัฐมนตรีเชิญชวนประชาชนแต่งกายด้วยเสื้อสีเหลือง ประดับตราสัญลักษณ์ระหว่างเดือนเมษายนถึงกรกฎาคม เพื่อแสดงความจงรักภักดีและสํานึกในพระมหากรุณาธิคุณสมเด็จพระเจ้าอยู่หัว
นายกรัฐมนตรีเชิญชวนประชาชนแต่งกายด้วยเสื้อสีเหลือง ประดับตราสัญลักษณ์ระหว่างเดือนเมษายนถึงกรกฎาคม เพื่อแสดงความจงรักภักดีและสํานึกในพระมหากรุณาธิคุณสมเด็จพระเจ้าอยู่หัว
วันนี้ (5 มีนาคม 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีแถลงข่าวภายหลังการประชุมคณะรัฐมนตรี ดังนี้
1. เรื่องแบบตราสัญญลักษณ์พระราชพิธีบรมราชาภิเษก พุทธศักราช 2562 สมเด็จพระเจ้าอยู่หัวทรงพระกรุณาปรุงแบบตราสัญลักษณ์พระราชพิธีบรมราชาภิเษก พุทธศักราช 2562 และพระราชทานแบบตราสัญลักษณ์พร้อมความหมายด้วยแล้ว ดังนั้น กรณีที่หน่วยงานใดมีความประสงค์ขออัญเชิญตราสัญลักษณ์ไปประดิษฐานหรือประดับลงในสิ่งของใด ๆ ก็ตาม ที่มีวัตถุประสงค์เพื่อเฉลิมพระเกียรติ ให้แจ้งขออนุญาตไปที่คณะอนุกรรมการฝ่ายกลั่นกรองการขอใช้ตราสัญลักษณ์ฯ สํานักงานปลัดสํานักนายกรัฐมนตรี
2. เรื่องแบบเข็มที่ระลึกตราสัญลักษณ์พระราชพิธีบรมราชาภิเษก พุทธศักราช 2562 และการเชิญชวนแต่งกายด้วยเสื้อเหลือง สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานแบบเข็มที่ระลึกตราสัญลักษณ์ โดยด้านหน้าเป็นแบบตราสัญลักษณ์ ส่วนด้านหลังมีคําว่า “พระราชพิธีบรมราชาภิเษก พ.ศ. 2562” ซึ่งสํานักงานปลัดสํานักนายกรัฐมนตรีดําเนินการจัดทําเข็มที่ระลึกเพื่อจําหน่ายราคาเข็มละ 300 บาท โดยนําเงินรายได้ทูลเกล้าทูลกระหม่อมถวาย โดยเสด็จพระราชกุศลตามพระราชอัธยาศัย คาดว่าเริ่มจําหน่ายในเดือนเมษายน เพื่อให้ประชาชนได้อัญเชิญไปประดับในช่วงพระราชพิธีบรมราชาภิเษก
นอกจากนี้ ขอเชิญชวนแต่งกายด้วยเสื้อสีเหลืองประดับตราสัญลักษณ์ระหว่างเดือนเมษายนถึงกรกฎาคม ซึ่งสํานักงานปลัดสํานักนายกรัฐมนตรีจัดทําเสื้อโปโลสีเหลืองประดับตราสัญลักษณ์เพื่อจําหน่ายด้วยเช่นกัน
3. เรื่องการเชิญชวนตั้งโต๊ะหมู่ประดิษฐานพระฉายาลักษณ์สมเด็จพระเจ้าอยู่หัว และการเชิญชวนประดับตราสัญลักษณ์พระราชพิธีบรมราชาภิเษก พุทธศักราช 2562 รัฐบาลขอเชิญชวนตั้งโต๊ะหมู่ประดิษฐานพระฉายาลักษณ์สมเด็จพระเจ้าอยู่หัว พร้อมเครื่องราชสักการะ ซึ่งพระฉายาลักษณ์ได้พระราชทานแล้วมี 3 แบบ และขอเชิญชวนประดับตราสัญลักษณ์พร้อมธงชาติ และธงตราสัญลักษณ์ ตามอาคารสถานที่และบ้านเรือนเพื่อแสดงความจงรักภักดีและสํานึกในพระมหากรุณาธิคุณโดยพร้อมเพรียงกัน
------------------------------------------
รัฐบาลไทย-ข่าวทำเนียบรัฐบาล-รมช.สมชาย เป็นประธานและกล่าวแสดงความยินดีในพิธีลงนามความร่วมมือพัฒนาอุตสาหกรรมหุ่นยนต์
วันพฤหัสบดีที่ 11 ตุลาคม 2561
รมช.สมชาย เป็นประธานและกล่าวแสดงความยินดีในพิธีลงนามความร่วมมือพัฒนาอุตสาหกรรมหุ่นยนต์
รมช.สมชาย เป็นประธานและกล่าวแสดงความยินดีในพิธีลงนามความร่วมมือพัฒนาอุตสาหกรรมหุ่นยนต์
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี ทรงเปิดการแข่งขัน Walk Rally  ภายใต้ชื่องาน "Inspire run and ride by princess & friend" ในโอกาสครบ ๑๐ ปี โครงการกำลังใจฯ
วันพฤหัสบดีที่ 12 มกราคม 2560
สมเด็จพระเทพรัตนราชสุดาฯ สยามบรมราชกุมารี ทรงเปิดการแข่งขัน Walk Rally  ภายใต้ชื่องาน "Inspire run and ride by princess & friend" ในโอกาสครบ ๑๐ ปี โครงการกําลังใจฯ
สมเด็จพระเทพรัตนราชสุดาฯ สยามบรมราชกุมารี ทรงเปิดการแข่งขัน Walk Rally ภายใต้ชื่องาน "Inspire run and ride by princess & friend"
เมื่อวันที่ ๗ - ๘ มกราคม ๒๕๖๐
สมเด็จพระเทพรัตนราชสุดาฯ สยามบรมราชกุมารี
เสด็จพระราชดําเนินไปยังไร่องุ่นซิลเวอร์เลค อําเภอสัตหีบ จังหวัดชลบุรี
โดยมี พระเจ้าหลานเธอ พระองค์เจ้าพัชรกิติยาภา เฝ้าทูลละอองพระบาทรับเสด็จ
ในการนี้ ทรงเปิดการแข่งขัน Walk Rally
ภายใต้ชื่องาน "Inspire run and ride by princess & friend"
ซึ่งจัดขึ้นเนื่องในโอกาสครบ ๑๐ ปี
การดําเนินงานตามโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
เพื่อสนับสนุนการออกกําลังกายให้กับบุคคลทั่วไป และจัดหาทุนเข้ากองทุนกําลังใจฯ
โดยนํารายได้ไปช่วยเหลือผู้ต้องขังและผู้ด้อยโอกาสในกระบวนการยุติธรรม
อันจะเป็นการส่งเสริมให้สังคมได้มีส่วนร่วมในการให้โอกาสผู้ก้าวพลาด
สําหรับกิจกรรมดังกล่าวจัดขึ้นระหว่างวันที่ ๗ ถึง ๘ มกราคม ๒๕๖๐
ณ ไร่องุ่นซิลเวอร์เลค อําเภอสัตหีบ จังหวัดชลบุรี
รัฐบาลไทย-ข่าวทำเนียบรัฐบาล-รมว.พม. รับข้อเสนอเพื่อร่วมพัฒนาโครงการพัฒนาที่อยู่อาศัยริมคลองลาดพร้าว จากผู้แทนชุมชนริมคลอง
วันศุกร์ที่ 21 กรกฎาคม 2560
รมว.พม. รับข้อเสนอเพื่อร่วมพัฒนาโครงการพัฒนาที่อยู่อาศัยริมคลองลาดพร้าว จากผู้แทนชุมชนริมคลอง
รมว.พม. รับข้อเสนอเพื่อร่วมพัฒนาโครงการพัฒนาที่อยู่อาศัยริมคลองลาดพร้าว จากผู้แทนชุมชนริมคลอง
เมื่อวันที่ 20 ก.ค. 60 เวลา 16.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับข้อเสนอเพื่อร่วมการพัฒนาการดําเนินงานโครงการพัฒนาที่อยู่อาศัยริมคลองลาดพร้าว จากนายศรีสุวรรณ จรรยา นายกสมาคมองค์กรพิทักษ์รัฐธรรมนูญไทย ณ ห้องประชุมชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายณรงค์ กล่าวว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีข้อสั่งการหลังจากได้รับข้อเสนอจากผู้แทนกลุ่มชุมชนริมคลองที่อาศัยอยู่ในพื้นที่ตามโครงการแก้ไขปัญหาสิ่งปลูกสร้างรุกล้ําลําน้ําสาธารณะของรัฐบาล ดังนี้ 1) รับในหลักการข้อเสนอขอเงินช่วยเหลือผู้ได้รับผลกระทบจากโครงการฯ โดยให้ไปศึกษาความเป็นไปได้และข้อกฎหมายว่าดําเนินการได้หรือไม่ 2) มอบหมายให้นายสมคิด สมศรี อธิบดีกรมกิจการผู้สูงอายุ ในฐานะประธานกองอํานวยการร่วมพัฒนาที่อยู่อาศัยชุมชนริมคลอง และริมฝั่งแม่น้ําเจ้าพระยา (กอร.ชค.) และสถาบันพัฒนาองค์กรชุมชน (องค์การมหาชน) (พอช.) ประชุมคณะทํางานและผู้ที่เกี่ยวข้องเพื่อจัดทําข้อมูลตัวเลขให้ชัดเจน ตรงกัน 3) ให้วางแผนกระบวนการระยะเวลาดําเนินการแต่ละขั้นตอน และ 4) จัดทําข้อเสนอเพื่อเป็นทางเลือกแก่ประชาชน เช่น กลุ่มการรับเงินแล้วออกนอกพื้นที่ กลุ่มรับเงินแล้วขึ้นมาอยู่บนริมฝั่ง หรือกลุ่มรับเงินแล้วเข้าร่วมโครงการฯ ทั้งนี้ นายศรีสุวรรณ จะนําข้อมูลกลุ่มเป้าหมายมาตรวจสอบความถูกต้องกับพอช. ภายใน 1 สัปดาห์
นายณรงค์ กล่าวต่อไปว่า กระทรวง พม. โดย พอช. ร่วมกับทุกภาคส่วน ดําเนินการสนับสนุนให้แก่ประชาชน ที่เข้าร่วมโครงการฯ แต่ละครัวเรือน ดังนี้ 1) งบพัฒนาระบบสาธารณูปโภค จํานวน 50,000 บาท 2) งบซ่อมแซมปรับปรุงบ้าน สมทบในการปลูกสร้างบ้าน สมทบซื้อที่ดิน จํานวน 25,000 บาท และ 3) งบช่วยเหลือผู้ได้รับผลกระทบ (ตามมติ ครม. วันที่ 8 มี.ค. 59) อาทิ งบปลูกสร้างที่พักชั่วคราวค่าเช่าที่พักระหว่างรอการปลูกสร้างบ้านถาวรงบในการรื้อถอนที่อยู่อาศัยเดิมเพื่อสร้างที่อยู่อาศัยใหม่งบขนย้ายสิ่งของ อุปกรณ์ระหว่างที่อยู่อาศัยปัจจุบันมายังที่พักอาศัยชั่วคราวและจากที่พักอาศัยชั่วคราวไปยังบ้านถาวร เป็นต้น จํานวน 72,000 บาท ซึ่งการดําเนินงานภายใต้เงื่อนไขดังกล่าวเป็นการสนับสนุนแก่ผู้เข้าร่วมโครงการบ้านมั่นคง ผ่านสหกรณ์ที่กลุ่มเป้าหมายเป็นสมาชิกเท่านั้น
"ทั้งนี้ รมว.พม. ได้เน้นย้ําให้ทุกฝ่ายร่วมมือกันในการแก้ไขปัญหา มองเห็นประโยชน์ของส่วนรวมทําเพื่อประเทศชาติเป็นหลัก อีกทั้งยังเป็นการพัฒนาคุณภาพชีวิตของคนริมคลองให้มีคุณภาพที่ดีขึ้น มีที่อยู่อาศัยที่ถูกต้องตามกฎหมายและมีความมั่นคงสืบต่อไป” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-รพ.สต.ปากคลอง จ.ระนอง สร้าง อสต. ดูแลสุขภาพ ป้องกันโรคแรงงานต่างชาติ
วันจันทร์ที่ 20 สิงหาคม 2561
รพ.สต.ปากคลอง จ.ระนอง สร้าง อสต. ดูแลสุขภาพ ป้องกันโรคแรงงานต่างชาติ
รัฐมนตรีว่าการกระทรวงสาธารณสุข เยี่ยมโรงพยาบาลส่งเสริมสุขภาพตําบลปากคลอง จ.ระนอง จัดบริการดูแลสุขภาพ ป้องกันควบคุมโรคแรงงานต่างชาติสัญชาติพม่า โดยใช้รูปแบบปากคลองโมเดล สร้างอาสาสมัครสาธารณสุขต่างด้าว ทํางานร่วมกับทีมหมอครอบครัว
รัฐมนตรีว่าการกระทรวงสาธารณสุข เยี่ยมโรงพยาบาลส่งเสริมสุขภาพตําบลปากคลอง จ.ระนอง จัดบริการดูแลสุขภาพ ป้องกันควบคุมโรคแรงงานต่างชาติสัญชาติพม่า โดยใช้รูปแบบปากคลองโมเดล สร้างอาสาสมัครสาธารณสุขต่างด้าว ทํางานร่วมกับทีมหมอครอบครัว เป็นตัวเชื่อมการให้บริการเชิงรุก
วันนี้ (20 สิงหาคม 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข เยี่ยมโรงพยาบาลส่งเสริมสุขภาพตําบลปากคลอง อ.เมือง จ.ระนอง ติดตามการจัดบริการ การดูแลสุขภาพ ป้องกันควบคุมโรคแรงงานต่างชาติสัญชาติพม่า และให้สัมภาษณ์ว่า จังหวัดระนอง เป็นจังหวัดชายแดนทะเลอันดามัน มีชาวพม่าเข้ามาเป็นแรงงานประมงและธุรกิจที่เกี่ยวข้องกับการประมงเป็นจํานวนมาก ซึ่งต้องมีการจัดการทั้งด้านบริการตรวจรักษาโรค ด้านอนามัยสิ่งแวดล้อม การป้องกันควบคุมโรค การดูแลอนามัยแม่และเด็ก ติดตามการให้วัคซีนสร้างเสริมภูมิคุ้มกันโรคในเด็ก โดยมีอาสาสมัครสาธารณสุขต่างด้าว (อสต.) ที่ผ่านการอบรมหลักสูตรอสม.ของกระทรวงสาธารณสุข ทํางานร่วมกับเจ้าหน้าที่รพ.สต. และทีมหมอครอบครัว เพื่อช่วยเป็นล่ามสื่อสารด้านสุขภาพประจําชุมชนและเชื่อมการให้บริการเชิงรุกด้านสาธารณสุขมูลฐานชุมชนขั้นพื้นฐาน
สําหรับรพ.สต.ปากคลอง ได้ใช้รูปแบบปากคลองโมเดล ดําเนินการในชุมชนตัวแอลเพื่อเป็นต้นแบบในการดูแลสุขภาพแรงงานต่างด้าว โดยคัดเลือกตัวแทนแรงงานต่างด้าวหรือผู้ติดตามในชุมชนมาอบรมเป็นอสต. จํานวน 22 คน สํารวจข้อมูลสุขภาพแต่ละหอพักในชุมชน แจกสื่อสองภาษา จัดตั้งศูนย์ถ่ายทอดความรู้ และแลกเปลี่ยนเรียนรู้ระหว่าง รพ.สต. อสม. อสต. แรงงานต่างด้าวและผู้ติดตาม จัดกิจกรรมคัดกรองสุขภาพเบื้องต้น การกําจัดขยะ ทําลายแหล่งเพาะพันธุ์แมลงพาหะนําโรค ช่วยเฝ้าระวังโรคโดยแจ้งข่าวและอาการเจ็บป่วยในชุมชน แก่อสม.พี่เลี้ยงในชุมชนและรพ.สต. ทําให้ขณะนี้ ไม่มีปัญหาเรื่องขยะ ไม่พบโรคอุจจาระร่วงอย่างแรงและไข้เลือดออกในพื้นที่ ซึ่งปัจจัยความสําเร็จที่สําคัญคือการมี อสต.ที่ช่วยเป็นล่าม ประสานการให้บริการเชิงรุกในชุมชน สามารถนําไปขยายผล ในดูแลสุขภาพแรงงานต่างด้าวและผู้ติดตามในรพ.สต.อื่น ๆ ต่อไป
ทั้งนี้ ตําบลปากน้ํา มี 6 หมู่บ้าน โดยอยู่บนพื้นที่เกาะ 3 เกาะและพื้นที่บก มีประชากรไทย 6,307 คนประชากรแรงงานต่างด้าวและผู้ติดตาม 27,004 คน มีรพ.สต. 4 แห่ง รับผิดชอบพื้นที่ชุมชนต่างด้าวซึ่งแบ่งเป็น 6 โซน ได้แก่ โซนแพธงไทยดีด้านซ้ายและชุมชนตัวแอล โซนตลาดโชคดี โซนรวมแพ โซนสะพานปลา โซนแพธงไทยดีด้านขวา และท่าเรือเกาะพยาม เพื่อให้เข้าถึงบริการสาธารณสุขที่ครอบคลุมตามชุดสิทธิประโยชน์ที่ควรได้รับ
********************************* 20 สิงหาคม 2561
รัฐบาลไทย-ข่าวทำเนียบรัฐบาล-ผช.รมว.กห.สหรัฐอเมริกา ด้านกิจการความมั่นคงภูมิภาคเอเชีย – แปซิฟิก และคณะ เข้าเยี่ยมคำนับ รอง นรม. และ รมว.กห.
วันศุกร์ที่ 30 พฤศจิกายน 2561
ผช.รมว.กห.สหรัฐอเมริกา ด้านกิจการความมั่นคงภูมิภาคเอเชีย – แปซิฟิก และคณะ เข้าเยี่ยมคํานับ รอง นรม. และ รมว.กห.
เมื่อ 30 พ.ย.61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ นาย Randall Schriver ผช.รมว.กห.สหรัฐอเมริกา ด้านกิจการความมั่นคงภูมิภาคเอเชีย – แปซิฟิก และคณะ ณ ศาลาว่าการกลาโหม
เมื่อ 30 พ.ย.61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ นาย Randall Schriver ผช.รมว.กห.สหรัฐอเมริกา ด้านกิจการความมั่นคงภูมิภาคเอเชีย – แปซิฟิก และคณะ ณ ศาลาว่าการกลาโหม
ในโอกาสเดินทางเยือนไทย เพื่อเข้าร่วมประชุมยุทธศาสตร์ด้านการป้องกันประเทศ ระหว่าง กห.ทั้งสองประเทศ ครั้งที่ 5
พล.อ.ประวิตร ได้กล่าวแสดงความขอบคุณ สหรัฐฯ ที่เห็นไทยเป็นพันธมิตรที่มีคุณค่าทางยุทธศาสตร์ และพัฒนาความร่วมมือทั้งสองประเทศให้แน่นแฟ้นมากขึ้น พร้อมทั้งชื่นชมและขอขอบคุณ พล.อ.เจมส์ แมททิส รมว.กห.สหรัฐฯ ที่ช่วยสานต่อและพัฒนาความร่วมมือทางทหารของทั้งสองประเทศ ในหลายกิจกรรมทั้งทวิภาคีและพหุภาคี ให้มีความก้าวหน้าอย่างเด่นชัดที่ผ่านมา พร้อมทั้ง ยืนยันการสนับสนุนแนวคิดทางยุทธศาสตร์ อินโด - แปซิฟิก ในการเสริมสร้างเสถียรภาพและความมั่นคงในภูมิภาค โดยมองผลประโยชน์ร่วมกัน และหวังว่าการหารือยุทธศาสตร์ป้องกันประเทศร่วมกัน จะช่วยยกระดับความร่วมมือทางทหารไทย - สหรัฐฯ ให้มีความก้าวหน้ายิ่งขึ้นต่อไป
นาย Randall Schriver ผช.รมว.กห.สหรัฐฯ ได้ส่งต่อความปรารถนาดีจาก พล.อ.เจมส์ แมททิส รมว.กห.สหรัฐฯ มายัง พล.อ.ประวิตร และแจ้งให้ทราบถึง ความเห็นชอบของรัฐบาลสหรัฐฯในโครงการให้การช่วยเหลือด้านการฝึก ศึกษาของกําลังพลทหารไทย พร้อมทั้ง ขอขอบคุณไทย ที่สนับสนุนยุทธศาสตร์สหรัฐฯ ที่มุ่งเน้น เสรีและเปิดกว้าง ร่วมแก้ไขปัญหาโดยสันติวิธีและเคารพกฎหมายระหว่างประเทศ เพื่อแสวงหาสันติภาพที่ยั่งยืนร่วมกัน พร้อมกันนี้ ตระหนักดีว่า ปี 62 ไทยมีบทบาทสําคัญในหลายภารกิจ โดยสหรัฐฯ พร้อมให้การสนับสนุนไทยในการทําหน้าที่ประธานอาเซียน และพร้อมขยายความร่วมมือระหว่างกันให้มากขึ้นในอนาคต เพื่อรับมือกับภัยคุกคามในศตวรรษที่ 21
ต่อจากนั้น นาย Randall Schriver ผช.รมว.กห.สหรัฐฯ และ พล.อ.ณัฐ อินทรเจริญ ปล.กห. พร้อมคณะได้ร่วมประชุมหารือ ยุทธศาสตร์ด้านการป้องกันประเทศระหว่างไทยและสหรัฐฯ ครั้งที่ 5 ณ ศาลาว่าการกลาโหม เพื่อร่วมขับเคลื่อนกลไกและยกระดับความร่วมมือทางทหารระหว่างกัน ให้ต่อเนื่องและก้าวหน้ายิ่งขึ้น
รัฐบาลไทย-ข่าวทำเนียบรัฐบาล-ประชุมการจัดการศึกษาสำหรับคนพิการ
วันศุกร์ที่ 29 พฤศจิกายน 2562
ประชุมการจัดการศึกษาสําหรับคนพิการ
นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ เป็นประธานการประชุมคณะกรรมการ​ส่งเสริมการจัดการศึกษาสําหรับคนพิการ ครั้งที่ 2/2562
เมื่อวันอังคารที่ 26 พฤศจิกายน​ 2562 นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ เป็นประธานการประชุมคณะกรรมการ​ส่งเสริมการจัดการศึกษาสําหรับคนพิการ ครั้งที่ 2/2562 โดยมีนายนิพนธ์ บุญญามณี รัฐมนตรี​ช่วยว่าการ​กระทรวงมหาดไทย​ นายอํานาจ วิชยานุวัติ เลขาธิการ​คณะกรรมการ​การศึกษา​ขั้นพื้นฐาน​ นายสุภัทร จําปาทอง เลขาธิการสภาการศึกษา ตลอดจนคณะกรรมการส่งเสริมการจัดการศึกษาสําหรับคนพิการ และผู้ทรงคุณวุฒิ เข้าร่วมการประชุม ณ ห้องประชุมราชวัลภ กระทรวงศึกษาธิการ
รมว.ศึกษาธิการ​ เปิดเผยภายหลังการประชุมว่า กระทรวงศึกษาธิการ​ให้ความสําคัญกับการจัดการศึกษาสําหรับคนพิการ โดยมุ่งเน้นการบูรณาการทุกภาคส่วนทั้งกระทรวงศึกษาธิการ​ กระทรวงมหาดไทย​ กระทรวงการพัฒนา​สังคม​และ​ความมั่นคง​ของ​มนุษย์​ กระทรวงสาธารณสุข​ และกระทรวงแรงงาน ที่ต้องมีการเชื่อมโยงและแบ่งปันข้อมูลด้านต่าง ๆ ของคนพิการ ที่มีอยู่หลายล้านคนทั่วประเทศ เพื่อให้การดําเนินงานมีประสิทธิภาพ และเป็นไปในทิศทางเดียวกัน โดยเฉพาะอย่างยิ่งการจําแนกข้อมูลด้านจํานวน และประเภทความพิการของเด็กนักเรียนนักศึกษาไทย เพื่อให้เกิดการบริหารจัดการและดูแลคนพิการเหล่านี้ได้อย่างทั่วถึง
รวมทั้งการปรับหลักสูตร อุปกรณ์ และสื่อการเรียนการสอนสําหรับคนพิการ ให้มีความทันสมัยและเหมาะสมกับสถานการณ์​ของโลกที่เปลี่ยนแปลงไปอย่างรวดเร็ว​ ซึ่งจะเชื่อมโยงกับข้อมูลครูที่มีความถนัด และเชี่ยวชาญในการจัดการเรียนการสอนสําหรับความพิการเฉพาะด้าน นอกจากนี้ กระทรวงศึกษาธิการ​จะประสานความร่วมมือกับภาคเอกชน ในการสนับสนุนการศึกษาและรับคนพิการเข้าทํางาน
นายนิพนธ์ บุญญามณี รัฐมนตรี​ช่วยว่าการ​กระทรวงมหาดไทย กล่าวว่า กระทรวงมหาดไทยยินดีให้ความร่วมมือในการจัดการศึกษา เพื่อส่งเสริมให้คนพิการทั่วประเทศได้รับการศึกษาอย่างครอบคลุม โดยที่ผ่านมาองค์กรปกครองส่วนท้องถิ่นได้มีความร่วมมือกับกระทรวงศึกษาธิการ​ ในการจัดการศึกษาให้กับเด็ก เยาวชน และประชาชนในพื้นที่ หากพบปัญหาและอุปสรรคในการดําเนินงาน ก็ยินดีที่จะประสานงานและหารือกับหน่วยงานของกระทรวงมหาดไทย เพื่อให้ปลายทางของการจัดการศึกษา สามารถส่งเสริมให้คนพิการมีงานทําและประกอบอาชีพเพื่อดูแลตนเองได้
อรพรรณ​ ฤทธิ์​มั่น​: สรุป
นวรัตน์​ ราม​สูต​: เรียบเรียง
ยุทธ​พงศ์​ เลือก​กลั่น​ดี​: ถ่ายภาพ
กลุ่ม​ประชา​สัมพันธ์​ สร.: รายงาน
รัฐบาลไทย-ข่าวทำเนียบรัฐบาล-Smart Visa อำนวยความสะดวกนักลงทุนในอุตสาหกรรมเป้าหมาย
วันพฤหัสบดีที่ 12 ตุลาคม 2560
Smart Visa อํานวยความสะดวกนักลงทุนในอุตสาหกรรมเป้าหมาย
ประเทศไทยมีชาวต่างชาติที่เข้ามาเป็นบุคลากรอันทรงคุณค่า เพื่อเป็นการอํานวยความสะดวกให้บุคคลเหล่านี้สามารถพํานักในประเทศไทย เพื่อที่จะทําคุณประโยชน์ให้แก่ไทยต่อไป
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้มี Smart Visa เพื่ออํานวยความสะดวกแก่ชาวต่างชาติที่เป็นผู้เชี่ยวชาญด้านเทคโนโลยีในกลุ่ม 10 อุตสาหกรรมเป้าหมายที่ต้องการพํานักและทํางานในประเทศไทย ได้แก่ พนักงานทักษะสูง ผู้บริหารระดับสูง ผู้เชี่ยวชาญด้านเทคนิค นักลงทุน และผู้ประกอบการ Startup โดยบุคคลกลุ่มดังกล่าวจะได้รับสิทธิประโยชน์ด้านต่าง ๆ เช่น สามารถพํานักในประเทศไทยได้นานสูงสุด 4 ปีและทํางานได้โดยไม่ต้องขอใบอนุญาตทํางาน รวมถึงขยายเวลาการรายงานตัวจากทุก 90 วัน เป็นทุก 1 ปี โดยคู่สมรสและบุตรที่ติดตามเข้ามาในประเทศไทยก็จะได้รับสิทธิเช่นเดียวกันนี้ด้วย ทั้งนี้ รัฐบาลมุ่งหวังสร้างแรงจูงใจแก่ชาวต่างชาติเพื่อกระตุ้นให้เกิดการลงทุนในประเทศ ช่วยขับเคลื่อนเศรษฐกิจไทยตามนโยบายไทยแลนด์ 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลห่วงใยสุขภาพอนามัยของประชาชนจากค่าฝุ่นละอองเกินมาตรฐาน
วันพุธที่ 28 มีนาคม 2561
รัฐบาลห่วงใยสุขภาพอนามัยของประชาชนจากค่าฝุ่นละอองเกินมาตรฐาน
ได้กําชับหน่วยงานเฝ้าระวังโรคติดต่อระบบทางเดินหายใจ และโรคผิวหนัง โดยขอให้ประชาชนใช้หน้ากากป้องกันฝุ่นละออง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลห่วงใยสุขภาพอนามัยของประชาชน จึงได้กําชับให้หน่วยงานที่เกี่ยวข้องเฝ้าระวังโรคระบบทางเดินหายใจ โรคหัวใจและหลอดเลือด โรคเยื่อบุตาอักเสบ และโรคผิวหนัง เนื่องจากบางพื้นที่มีฝุ่นละอองขนาดเล็กเกินค่ามาตรฐาน พร้อมทั้งรณรงค์ 5 มาตรการ “หลีก ปิด ใช้ เลี่ยง ลด” ได้แก่ หลีกการสัมผัสฝุ่นละออง โดยเฉพาะผู้สูงอายุ หญิงตั้งครรภ์ เด็กเล็ก ผู้ที่มีโรคหอบหืด โรคปอดอุดกั้นเรื้อรัง โรคหัวใจและหลอดเลือด ปิดประตู หน้าต่างให้มิดชิด ใช้หน้ากากป้องกันฝุ่น หรือใช้ผ้าชุบน้ําบิดหมาดป้องกันฝุ่น เลี่ยงการออกกําลังกายหรือทํางานกลางแจ้งเป็นเวลานาน และลดการใช้รถยนต์และการเผาขยะ ทั้งนี้ หากพบว่าตนเองมีอาการผิดปกติ เช่น หายใจติดขัด ควรรีบพบแพทย์ หรือสอบถามข้อมูลได้ที่สายด่วน 1422
ร่วมเดินหน้าประเทศไทย กับสํานักโฆษก สํานักเลขานายกรัฐมนตรี